# Huu ndiyo muziki wa Country uliosikika kwenye filamu ya 'Midnight Cowboy'

## Muktasari:

**Aina hii ya muziki ulikuwa ukifurahiwa sana nchini Marekani kwa miaka mingi, licha ya kupendwa kwenye maeneo mengine.**

**Dar es Salam, **Kwa wale wa kitambo kidogo, namaanisha ‘age go’ watakuwa wanaikumbuka filamu ya Marekani ‘Midnight Cowboy’ ya mwaka 1969 iliyoongozwa na John Schlesinger, ambayo ilitokana na kitabu cha mwaka 1965 cha James Leo Herlihy. Muziki uliosindikiza filamu hiyo ni miondoko ya Country

Aina hii ya muziki ulikuwa ukifurahiwa sana nchini Marekani kwa miaka mingi, licha ya kupendwa kwenye maeneo mengine.

Ikiwa siku ya jana Septemba 17 dunia iliadhimisha Siku ya Muziki wa Country, wapenzi wengi wa muziki wanamfahamu mwanamama asiyepitwa na wakati Dolly Parton, pia mwimbaji mkongwe Kenny Rogers, hawa ni miongoni mwa wanamuziki waliopata umaarufu kupitia miondoko hii ya Country.

Wanamuziki wengine mbali ya hao ni Johnny Cash, Patsy Cline, the Judds, Glen Campbell, George Jones na Tammy Wynette, Loretta Lynn, Randy Travis, Tanya Tucker, Willie Nelson, Reba McEntire, Garth Brooks na Toby Keith.

Pia muziki huo ulitumika kwenye filamu ya ‘Urban Cowboy’)’, ambapo kibao "She Believes In Me" cha Kenny Rogers kilisikika.

Siku ya kimataifa ya muziki wa Country ilianzishwa katika miaka ya 1950 na huadhimishwa kila mwaka mnamo Septemba 17. Ingawa muziki huu ulianzia Marekani lakini ulisambaa kote duniani.

Siku hiyo huazimishwa kwa wapenzi wa miondoko hiyo kukutana kusikiliza, kucheza hasa mchezo maarufu wa miondoko hiyo uitwao ‘Line dancing’.

Kama si mpenzi wa aina hii ya muziki unaweza kusikiliza na kujifunza kupitia YouTube. Unajumuisha aina mbalimbali za ala zikiwamo gitaa la acoustic, fiddle, ngoma, dobro, bass, banjo na autoharp.


Pia kuna filamu unaweza kuzitazama na ukajifunza kupenda miondoko ya muziki wa Country, kama "Coal Miner’s Daughter," filamu inayohusu mmoja wa waimbaji na waandishi wa nyimbo za miondoko hiyo wanaopendwa sana duniani, Loretta Lynn. Filamu nyingine nzuri inayohusisha miondoko hiyo ni "Tender Mercies."

Kama si mpenzi wa kwenda kusikiliza muziki huu, andaa popcorn (bisi) kisha tulia utazame filamu zinazohusiana na muziki huo.